
INSTRUCŢIUNE 

pentru administrarea vaccinului viu liofilizat „Ruvac”

din tulpină VR-2 contra rujetului la porcine 
(Organizaţia producătoare: Întreprinderea Federală de Stat „Fabrica Biologică din Stavropol”, 
ținutul Stavropol, 355019, or. Stavropol, str. Biologhiceskaia, 18)

I. INFORMAȚII GENERALE 

1. Denumirea comercială a preparatului medicamentos: „Ruvac”. 


Denumirea internațională nebrevetată: Vaccin viu liofilizat din tulpină VR-2 contra rujetului la porcine. 


2. Forma farmaceutică: liofilizat pentru prepararea suspensiei injectabile. Vaccin viu. Vaccinul este obținut din cultura bacteriană a tulpinii atenuate de Erysipelothrix rhusiopathiae VR-2, stabilizată într-un mediu compus din zaharoză, peptonă şi gelatină, conținând 20% zaharoză, 4% gelatină și 4% peptonă, și supusă liofilizării.  

3. Aspectul normal al vaccinului este o masă uscată de culoare alb-gălbuie, la dialuarea căreia timp de 1-3 minute se formează o suspensie omogenă. 
Termenul de valabilitate al vaccinului este de 12 luni de la data fabricației în condiții de depozitare și transportare corespunzătoare. Vaccinul trebuie administrat în decurs de 4 ore de la deschiderea flaconului sau a fiolei. După expirarea termenului de valabilitate al vaccinului acesta este inutilizabil.

4. Vaccinul este ambalat în fiole a câte 3 cm3 (intervalul posibil de doze – de la 10 până la 50) sau în flacoane a câte 5 cm3 (de la 25 până la 100), 10 cm3 (de la 25 până la 150). Flacoanele (fiolele) sunt umplute cu gaz inert sau cu aer uscat steril. Flacoanele sunt etanșate ermetic cu dopuri din cauciuc, consolidate cu capace metalice, fiolele sunt sigilate. 
Flacoanele (fiolele) cu vaccin sunt ambalate în cutii de carton cu pereți despărțitori, care asigură integritatea lor. Fiecare cutie cu vaccin este prevăzută cu Instrucțiune pentru administrare.

Cutiile cu vaccin sunt ambalate în lăzi.
5. Vaccinul se depozitează și se transportă într-un loc uscat, întunecos, la o temperatură cuprinsă între 2°C și 8°C.

6. Vaccinul nu trebuie păstrat la îndemâna copiilor.

7. Vaccinul în fiole (flacoane) fără etichetă, cu termenul de valabilitate expirat, cu integritarea și/sau etanșeitatea dopului afectată, cu aspect modificat, cu prezență de impurități, precum și reziduurile de vaccin neutilizate în decurs de 4 ore după deschiderea flacoanelor (fiolelor), se supune rebutării și decontaminării prin fierbere timp de 15 minute sau tratării cu soluție alcalină de 2% sau cu soluție de cloramină de 5% (1:1) timp de 30 minute, iar apoi se supune reciclării.

Reciclarea vaccinului decontaminat nu necesită respectarea unor măsuri speciale de precauție.

8. Se eliberează fără prescripţie medicală.
II. PROPRIETĂŢI  BIOLOGICE 

9. Grupa farmacoterapeutică: preparat imunobiologic.

10. Vaccinul determină formarea răspunsului imun în ziua a 5-8 după o singură administrare la porcii cu vârsta de peste 4 luni și după administrarea repetată la purcelușii cu vârsta de 2-3 luni, cu o durată de până la 6 luni. 
O doză imunizantă de vaccin conține cel puțin 200 mln. de celule microbiene de E. rhisiopathiae ale tulpinei VR-2.
Vaccinul este inofensiv, nu are proprietăți terapeutice.
III. MOD DE ADMINISTRARE


11. Vaccinul este indicat pentru prevenirea rujetului la porcine. 


12. Se interzice vaccinarea animalelor clinic bolnave și/sau slăbite. 

13. Se supun vaccinării animalele de la vârsta de 2 luni. Înainte de administrare vaccinul se dizolvă în soluție fiziologică din calculul 1 cm3 per o doză imunizantă și se agită.

Locul de injectare se prelucrează cu soluție de alcool etilic de 70% sau cu altă soluție dezinfectantă. Vaccinul se administrează intramuscular în spatele urechii sau în partea internă a coapsei în volum de 1 cm3, indiferent de greutate și vârstă: 
- purceii după înțărcare de două ori cu un interval de 25-30 zile; 
- porcii cu vârsta de peste 4 luni o singură dată; 
- scroafele o singură dată cu 30-35 zile înainte de fătare.  
Revaccinarea se efectuează după 5 luni. 

Animalele bolnave se izolează şi se tratează cu ser antirujetic şi antibiotice din grupa penicilinelor, iar după însănătoşire se vaccinează nu mai degrabă decât peste 14 zile. 
Vaccinarea forțată a tuturor porcilor clinic sănătoși se efectuează indiferent de termenii vaccinării precedente. După vaccinare a se evita răcirea bruscă sau supraîncălzirea animalelor.

14. Simptome de manifestare a rujetului sau alte semne patologice în cazul supradozajului de vaccin nu au fost stabilite.
15. Reacţii postvaccinale în urma imunizării primare sau a revaccinării, sau în caz de omitere a acesteia nu au fost stabilite. 

16. Particularități speciale de administrare a vaccinului la animalele gestante lipsesc.
17. Trebuie evitate încălcările schemei de vaccinare, întrucât acest fapt poate reduce eficienţa imunizării rujetului la porcine. În caz de omitere a vaccinării ordinare este necesar de a efectua imunizarea cât mai curând posibil. Reacţii postvaccinale nu au fost stabilite. 
18. În cazul aplicării vaccinului în conformitate cu prezenta instrucţiune, reacţii adverse şi complicaţii, de regulă, nu au fost observate. După administrarea vaccinului la unele animale se poate manifesta o creştere a temperaturii corpului până la 40,5ºC, opresiune ușoară şi renunțarea la hrană. Reacţia continuă 1-2 zile şi, ca regulă, nu necesită intervenţie terapeutică. 

19. Se interzice administrarea antibioticelor timp de 14 zile înainte și după vaccinare. 

20. Produsele primite în urma sacrificării animalelor și carnea provenită de la animale vaccinate se utilizează fără restricție peste 8 zile după administrarea vaccinului.
IV. MĂSURI DE PREVENIRE PERSONALĂ

21. Toate persoanele implicate în procesul vaccinarii trebuie să poarte echipamente de protecţie (cizme de cauciuc, halat, pantaloni, bonetă, mănuşi de cauciuc) şi să fie echipate cu ochelari de tip închis. La locul de muncă trebuie sa fie prezentă o trusă medicală de prim ajutor.
22. În timpul lucrului cu preparatul este necesar de a respecta regulile generale de igienă personală şi de securitate, prevăzute pentru lucrul cu substanțele medicamentoase de uz veterinar.

23. În caz de contact al prepatatului cu pielea și/sau membranele mucoase, se recomandă spălarea acestora cu apă curată. În caz de injectare accidentală a preparatului la om, locul de injectare se va prelucra cu un antiseptic (soluție de iod de 5% sau soluție de alcool etilic de 70%) şi se va adresa la o instituție medicală.
Denumirile și adresele spațiilor de producție ale producătorului preparatului medicamentos de uz veterinar: Întreprinderea Federală de Stat „Fabrica Biologică din Stavropol”, 355019, or. Stavropol, str. Biologhiceskaia, 18. 

Denumirea, adresa organizației autorizate de către deținătorul sau titularul certificatului de înregistrare a preparatului medicamentos pentru primirea pretențiilor din partea consumatorului: Întreprinderea Federală de Stat „Fabrica Biologică din Stavropol”, 355019, or. Stavropol, str. Biologhiceskaia, 18.  

Instrucţiunea a fost elaborată de către Întreprinderea Federală de Stat „Fabrica Biologică din Stavropol”, 355019, or. Stavropol, str. Biologhiceskaia, 18.


Odată cu aprobarea prezentei instrucțiuni se anulează „Instrucțiunea pentru administrarea vaccinului viu liofilizat „Ruvac” din tulpină VR-2 contra rujetului la porcine” aprobată de către Serviciul Federal de Supraveghere Veterinară şi Fitosanitară al Federației Ruse (Rosselhoznadzor)  la data de  06 iunie 2012. 

